62 LA CHASSE ROYALE. 



CHAPITRE XXL 



Du iugement que l'on a d'vn Cerf par le pied. 



PHOEBus dict : pour dresser vn ieune homme 

 à auoir connoissance d'vn Cerf par le pied, il 

 faut que le Veneur qui le meine en aye vn 

 dedans sa poche, et que comme il est au bois 

 qu'il le pousse en terre si ferme que la marque 

 en demeure empreinte : puis, qu'il appelle son 

 disciple pour luy faire voir, et luy apprendre 

 ainsi les connoissances qu'il y a : Mais ie ne suis 

 de cet aduis d'autant qu'vn pied de Cerf s'es- 

 treissit et seiche, quand il y a quelque temps 

 qu'il a esté leué du corps du Cerf. Il faut seule- 

 ment quand l'on vient à trouuer les voyes d'vne 

 beste, luy monstrer les connoissances qu'il y a, 

 et par icelles iuger s'il est Cerf ou Biche. Phœ- 

 bus dict aussi que toutes voyes où l'on peut cou- 

 cher dedans les quatre doigts sont d'vn Cerf, 

 Cerf de dix cors : et où l'on ne peut coucher que 

 les trois, il peut estre Cerf de dix cors. Or ie 

 diray auec vérité que les voyes où l'on peut 

 coucher quatre doigts, c'est d'vn Cerf : mais il 

 ne s'ensuit qu'il soit grand vieux Cerf, et Cerf de 

 dix cors. Tout Cerf qui a le pied grand et large 

 ne l'ayant creux, n'est pas signe qu'il soit vieux : 



